**Všeobecne záväzné nariadenie obce Janíky č. 4 /2022**

**o určení výšky príspevku pre školy a školské zariadenie**

Obecné zastupiteľstvo obce Janíky sa podľa § 6 ods. 1 zákona č. 369/1990 Zb. o obecnom zriadení v znení neskorších predpisov , v zmysle § 28 zákona č. 245/2008 Z.z. o výchove a vzdelávaní

/ školský zákon / a o zmene a doplnení niektorých zákonov , § 6 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov , v znení neskorších predpisov uznieslo na tomto všeobecne záväznom nariadení.

Čl. 1

Úvodné ustanovenie

1. Toto všeobecne záväzné nariadenie / ďalej len nariadenie / určuje výšku príspevku a spôsob platby na čiastočnú úhradu nákladov , ktoré budú uhrádzať škole a školskému zariadeniu

v zriaďovateľskej spôsobnosti obce Janíky zákonní zástupcovia detí.

1. Pre účely tohto nariadenia je školou – materská škola a školskými zariadeniami je školská jedáleň pri MŠ .

Čl. 2

Materská škola

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou vo výške **10,- €**
2. Príspevok sa uhrádza vopred , najneskôr do 10.dňa v príslušnom kalendárnom mesiaci .
3. Príspevok v materskej škole sa neuhrádza za dieťa , ktoré :

a/ má jeden rok pred plnením povinnej školskej dochádzky,

b/ ak zákonný zástupca dieťaťa predloží riaditeľovi materskej školy doklad o tom , že

je poberateľom dávky hmotnej núdzi a príspevkov v hmotnej núdzi podľa osobitného

predpisu.

c/ je umiestnené v zariadení na základe rozhodnutia súdu

d/ má prerušenú dochádzku do materskej školy na viac ako 30 po sebe nasledujúcich

kalendárnych dní z dôvodu choroby alebo vážnych rodinných dôvodov

preukázateľným spôsobom.

1. Pomernú časť určeného príspevku uhrádza zákonný zástupca v prípade , že bola prerušená prevádzka materskej školy zapríčinená zriaďovateľom alebo inými závažnými dôvodmi.

Čl. 3

Školská jedáleň

1. Zákonný zástupca dieťaťa uhrádza príspevok za čiastočnú úhradu nákladov vo výške nákladov na nákup potravín v nadväznosti na odporúčané výživové dávky podľa finančných pasiem.
2. Finančné pásma určujú rozpätie nákladov na nákup potravín na jedno jedlo podľa vekových kategórií stravníkov a sú stanovené Ministerstvom školstva Slovenskej republiky / ďalej len ministerstvo / v piatich pásmach.

3. Príspevky na nákup potravín na jedno jedlo pre dieťa materskej školy je spolu **2,10 €**

- **tretie**  pásmo z finančných pásiem ministerstva :

a/ desiata v sume **0,50 €**

b/ obed v sume **1,20 €**

c/ olovrant v sume **0,40 €**

4. Výroba jedál a nápojov pre dospelých stravníkov /zamestnanci škôl a školských

zariadení

v zriaďovateľskej pôsobnosti obce sa zabezpečuje za sumu : **2,40 € .**

5. Cudzí stravníci uhrádzajú okrem príspevkov na nákup potravín na jedno jedlo , čo činí

**2,40 €** aj režijné náklady vo výške minimálne **0,90** . Vedúca školskej jedálne môže

zvýšiť minimálnu výšku réžie na základe reálnych nákladov na činnosť školskej

jedálne.

6. Príspevok na nákup potravín sa uhrádza vopred, najneskôr do 10. dňa v príslušnom

kalendárnom mesiaci .

Čl. 4

Účinnosť

Toto nariadenie nadobúda účinnosť 01.01.2023.

Starosta obce

Lajos Berner